Predkladacia správa

 
 
       	Ministerstvo školstva SR na základe uznesenia vlády SR č. 566 zo 16. 6. 2004 prehodnotilo z hľadiska vecného, chronologického a z hľadiska ich aktuálnosti uznesenia vlády SR, ktoré má v evidencii ako gestor, spolugestor a spoluzodpovedný pri plnení jednotlivých úloh z uznesení vyplývajúcich. 
 
 	Niektoré z evidovaných uznesení sa stali neaktuálnymi alebo boli v sledovanom období prijaté duplicitne, alebo ich obsah bol premietnutý do právneho poriadku Slovenskej republiky.
 
	Materiál obsahuje návrh na zrušenie 30-tich netermínovaných úloh, dvoch termínovaných úloh a zmenu termínu a znenia piatich úloh, ktoré mali termín uložený vládou. 

           	Návrh na zrušenie  a zmenu niektorých úloh z uznesení vlády SR obsahuje číslo úlohy, jej text, označenie gestora, spolugestora a spoluzodpovedného, stanovený termín na splnenie a dôvod na jej zrušenie.

	Materiál prešiel medzirezotným pripomienkovým konaním a predkladá sa bez rozporov. 
	
       	Materiál nemá finančný, ekonomický, environmentálny vplyv na spoločnosť, ani vplyv na zamestnanosť obyvateľstva.